wannaphong/clean_thaiwikipedia huggingface dataset:
# นพชัย ชัยนาม
นพชัย ชัยนาม (เกิด 21 พฤศจิกายน พ.ศ. 2516) ชื่อเล่น ปีเตอร์ เป็นนักแสดงและผู้กำกับลูกครึ่งไทย-เยอรมัน มีบทบาทการแสดงเป็นที่จดจำจากเรื่อง ตำนานสมเด็จพระนเรศวรมหาราช รับบทเป็น "บุญทิ้ง" หรือ "ออกญาพระราชมนู""นพชัย ชัยนาม" เก้าทัพ หลังไมค์

นพชัยสำเร็จการศึกษาจากมหาวิทยาลัยสุโขทัยธรรมาธิราช เริ่มเข้าสู่วงการโดยการถ่ายภาพยนตร์โฆษณา สเปรย์รอยัล จากนั้นมีผลงานการแสดงละคร เช่น เจ้าสาวของอานนท์, สะพานดาว, เลือกแล้วคือเธอ ฯ จากนั้นได้แสดงภาพยนตร์เรื่องแรกในปี พ.ศ. 2546 เรื่อง องคุลิมาล (Angulimala) ของบางกอกฟิล์ม และได้แสดงเรื่อง ตำนานสมเด็จพระนเรศวรมหาราช ภาค 2-3-4 ของหม่อมเจ้าชาตรีเฉลิม ยุคล,  นางไม้ ของเป็นเอก รัตนเรือง และ สวัสดีบางกอก ตอน Silence ที่ได้ฉายในพิธีปิดเทศกาลภาพยนตร์นานาชาติบางกอก ครั้งที่ 7

ปัจจุบันร่วมหุ้นกับ พล.ต. วันชนะ สวัสดี เปิดบริษัท "กลมเกลียวกรุ๊ป" จัดรายการวิทยุ

ผลงานภาพยนตร์ 

 ปี พ.ศ.  เรื่อง  รับบทเป็น นักแสดงนำ/ร่วม ผลิตโดย  หมายเหตุ      2546  องคุลิมาล  องคุลิมาล  สเตลล่า มาลูกี้ บางกอกฟิล์ม  2550  ตำนานสมเด็จพระนเรศวรมหาราช ภาค 2 บุญทิ้ง หรือ ออกพระราชมนูทราย เจริญปุระ พร้อมมิตรโปรดักชั่น  2552  นางไม้  นพ  วนิดา เติมธนาภรณ์ไฟว์สตาร์โปรดักชั่น  2552  สวัสดีบางกอก  คนพเนจร พลอย หอวัง  ไฟว์สตาร์โปรดักชั่น  2554  ตำนานสมเด็จพระนเรศวรมหาราช ภาค 3  บุญทิ้ง หรือ ออกพระราชมนู ทราย เจริญปุระ พร้อมมิตรโปรดักชั่น  2554  ตำนานสมเด็จพระนเรศวรมหาราช ภาค 4  บุญทิ้ง หรือ ออกพระราชมนู ทราย เจริญปุระ พร้อมมิตรโปรดักชั่น   2554  ฝนตกขึ้นฟ้า  ตุล คริส หอวัง โลคอลคัลเลอฟิล์ม    2557  Timeline จดหมาย ความทรงจำ วัฒน์  ปิยธิดา มิตรธีรโรจน์ สหมงคลฟิล์ม   2557  ตำนานสมเด็จพระนเรศวรมหาราช ภาค 5  บุญทิ้ง หรือ ออกพระราชมนู ทราย เจริญปุระ พร้อมมิตรโปรดักชั่น   2558  ตำนานสมเด็จพระนเรศวรมหาราช ภาค 6  บุญทิ้ง หรือ ออกพระราชมนู - พร้อมมิตรโปรดักชั่น   2558  คีตราชนิพนธ์ บทเพลงในดวงใจราษฎร์ สืบ นาคะเสถียร -  จีทีเอช  2561  Homestay  ผู้คุมในร่างพนักงานเช็ดกระจก ธีรดนย์ ศุภพันธุ์ภิญโญ, เฌอปราง อารีย์กุล จีดีเอช ห้าห้าเก้า  2562  ขุนแผน ฟ้าฟื้น  ขุนไกร มาริโอ้ เมาเร่อ เอ็ม พิคเจอร์ส  2566 แสงกระสือ 2 พันธุ์ กฤษณภูมิ พิบูลสงคราม เนรมิตรหนังฟิล์มคนหิว เกมกระหายเชฟพอลชุติมณฑน์ จึงเจริญสุขยิ่งซองซาวนด์ โปรดักชั่นภาพยนตร์ไทยออริจินัลของเน็ตฟลิกซ์ลอง ลีฟ เลิฟว์!นักรบซันนี่ สุวรรณเมธานนท์อารยา เอ ฮาร์เก็ตเอ็ม พิคเจอร์ส

 ละครโทรทัศน์ 
 ปี พ.ศ.  เรื่อง  รับบทเป็น นักแสดงนำ / ร่วม ออกอากาศ  หมายเหตุ      2542  สะพานดาว  ฟรังซัว  -  ช่อง 7   2542  เจ้าสาวของอานนท์  โสภณ สุทธากุล (โส)  -  ช่อง 5  2542  เลือกแล้วคือเธอ  - เกริก  สุปราณี เจริญผล  ช่อง 5  2543  แม่น้ำ  ประสงค์  พิชชาภรณ์ รัตนานนท์  ช่อง 5  2543  โสนบานเช้า คัดเค้าบานเย็น  ยอดชาย  -  ช่อง 7  2547  หน้ากาก  ตรีภพ  ขวัญฤดี กลมกล่อม  ช่อง 7  2559  Club Friday The Series 7เหตุเกิดจากความรัก ตอน รักแท้มีจริง  เป๊ปซี่  นัท มีเรีย  จีเอ็มเอ็ม 25  2560  ศรีอโยธยา  สมเด็จพระบรมราชาที่ 3 / สมเด็จพระเจ้าเอกทัศ / สมเด็จพระที่นั่งสุริยาศน์อมรินทร์ / เจ้าฟ้าเอกทัศ -  ช่อง ทรูโฟร์ยู 2566ดีลีตยุทธชัย -เน็ตฟลิกซ์2566ทีมรักนักหลอกปอนด์ กุลณัฐ กุลปรียาวัฒน์กฤษณภูมิ พิบูลสงครามสุรสีห์ อิทธิกุลวิยะดา โกมารกุล ณ นครเน็ตฟลิกซ์
# แดดส์วอตยูเกต
"แดดส์วอตยูเกต"  เป็นซิงเกิลของวงพาร์อะมอร์ ถือเป็นซิงเกิลที่ 2 ในออสเตรเลีย ซิงเกิลที่ 3 ในสหรัฐอเมริกาและซิงเกิลที่ 4 ในสหราชอาณาจักร ที่มาจากอัลบั้มชุด ริออต! เพลงออกอากาศทางวิทยุเมื่อวันที่ 22 มีนาคม ในออสเตรเลียและวันที่ 24 มีนาคม ในสหรัฐอเมริกา

ในสหรัฐอเมริกา เพลงนี้ออกขายเมื่อวันที่ 5 พฤษภาคม ในรูปแบบดาวน์โหลดและเป็นแผ่นเมื่อวันที่ 12 พฤษภาคม เพลงนี้ยังใช้ในวิดีโอเกม Rock Band 2 เพลงนี้มียอดขายระดับแผ่นเสียงทองคำในสหรัฐอเมริกาเมื่อวันที่ 12 ธันวาคม ค.ศ. 2008 ขายได้มากกว่า 500,000 หน่วย

มิวสิกวิดีโอ
มิวสิกวิดีโอเพลงนี้กำกับโดยมาร์คอส ซีกา ถ่ายทำในแนชวิลล์ รัฐเทนเนสซี เมื่อวันที่ 2-3 มีนาคม ค.ศ. 2008 ทางช่องเอ็มทีวี 2 ออกฉายอย่างเป็นทางการครั้งแรกเมื่อวันที่ 24 มีนาคม ค.ศ. 2008 มิวสิกวิดีโอเป็นเพลงวงเล่นดนตรีอยู่ในห้องนั่งเล่น ซึ่งมีภาพของคนรัก 2 คู่ (อารอน โฮล์มส จากวงเดธอินเดอะพาร์ก และเจนนา เกลิง ทั้งคู่มาจากริชมอนด์) และภาพการพบปะของเพื่อนสมาชิกในวงและครอบครัว เพื่อนและครอบครัวมีความสุขในการถ่ายรูป ฟังดนตรี ขณะที่คู่รักดูดูดดื่มกับความรักอย่างมาก หนึ่งในคนรักเหมือนจะดูเชื่อมโยงกับสมาชิกในวง ทั้งคู่เข้าพบปะเพื่อนฝูง แต่แล้วผู้ชายก็เหมือนจะพบใครบางคน (อาจจะเป็นแฟนเก่า) และเริ่มจีบกันซึ่งผู้ชายก็ยังคงคุยกับหญิงอื่น แฟนปัจจุบันก็นั่งเห็นพวกเขาอยู่ซึ่งเห็นภาพทั้งสองคนจับมือกัน ฝ่ายหญิงก็ออกไปแล้วร้องไห้ จบด้วยคู่รักยืนอยู่ที่สุสานจูบกัน

เบื้องหลัง 
มิวสิกวิดีโอถ่ายทำร่วมสัปดาห์ หลังจากที่วงพาร์อะมอร์ยกเลิกการออกทัวร์ในยุโรปเพื่อทำงานส่วนตัว ท่ามกลางข่าวลือว่าวงแตกไปแล้ว เฮย์เลย์ วิลเลียมส์ (ร้องนำ คีย์บอร์ด) อธิบายว่า ทางวงคิดว่าเป็นการดีที่สุดถ้าพวกเขาจะถ่ายทำง่าย ๆ เต็มไปด้วยพวกเขากับเพื่อน ๆ และครอบครัว ทำให้ง่าย ๆ

เฮย์เลย์ เสริมว่า "เรามีเพื่อนอยู่มากมายที่นั่นและมันเหมือนเป็นการพักผ่อน และมาร์คอสก็เจ๋งมาก เขาพูดว่า เอาเพื่อนมา เราจะถ่ายในบ้านเพื่อนใครสักคน ให้รู้สึกจริง และฉันคิดว่าเป็นครั้งแรกที่คุณจะเห็นวิดีโอในสิ่งที่เราเป็น"

รายชื่อเพลง

อันดับเพลง
ชาร์ต (2008)อันดับสูงสุด18UK Singles Chart55 Colombian Singles Chart32663625Mexican Top 10051New Zealand Singles Chart35Canadian Hot 10092Hot100Brazil48
# อนุสัญญาสิทธิบัตรสตราสบวร์ก
อนุสัญญาสิทธิบัตรสตราสบวร์ก  คือสนธิสัญญาพหุภาคีที่ลงนามโดยประเทศสมาชิกของสภาแห่งยุโรปเมื่อวันที่ 27 พฤศจิกายน ค.ศ. 1963 ที่เมืองสตราสบวร์กในประเทศฝรั่งเศส อนุสัญญามีผลใช้บังคับเมื่อวันที่ 1 สิงหาคม ค.ศ. 1980 ที่มีผลสำคัญในการสร้างมาตรฐานของกฎหมายเกี่ยวกับสิทธิบัตรของประเทศต่าง ๆ ในยุโรป

อนุสัญญาวางรากฐานของสิ่งต้องการ (criteria) สำหรับการลงทะเบียนสิทธิบัตร เช่น การตั้งกฎเกณฑ์เกี่ยวกับเหตุผลในการปฏิเสธสิ่งประดิษฐ์จากการลงทะเบียนเป็นสิทธิบัตร วัตถุประสงค์ของอนุสัญญาก็เพื่อการสร้างความสอดคล้องกันของกฎหมายสารบัญญัติ (Substantive law) เกี่ยวกับสิทธิบัตร แต่ไม่ได้กล่าวถึงกฎหมายวิธีพิจารณาความ (Substantive law) การประชุมครั้งนี้แตกต่างจากอนุสัญญาสิทธิบัตรยุโรป (EPC) เป็นอันมาก ตรงที่อนุสัญญาสิทธิบัตรยุโรปวางระบบอิสระในการมอบสิทธิบัตรของยุโรป

อนุสัญญาฉบับนี้มีผลโดยตรงต่ออนุสัญญาสิทธิบัตรยุโรปตรงที่มีผลต่อกฎหมายสิทธิบัตรโดยทั่วไปของประเทศต่าง ๆ ในยุโรป ต่อสนธิสัญญาความร่วมมือด้านสิทธิบัตร (Patent Cooperation Treaty หรือ
PCT) ต่อสนธิสัญญากฎหมายสิทธิบัตร (Patent Law Treaty หรือ (PLT)) และต่อความตกลงว่าด้วยสิทธิในทรัพย์สินทางปัญญาด้านการค้า (TRIPS) ขององค์กรการค้าโลก

ประเทศผู้รับรอง
ประเทศที่ยอมรับหรือให้สัตยาบันมีด้วยกันสิบสามประเทศ: เบลเยียม, เดนมาร์ก, ฝรั่งเศส, เยอรมนี, ไอร์แลนด์, อิตาลี, ลิกเตนสไตน์, ลักเซมเบิร์ก, มาซิโดเนีย, เนเธอร์แลนด์, สวีเดน, สวิตเซอร์แลนด์ และ สหราชอาณาจักร
# พิธีสารไนโตรเจนออกไซด์
พิธีสารอนุสัญญาว่าด้วยมลพิษข้ามแดนระยะยาว ค.ศ. 1979 เกี่ยวกับการควบคุมการปล่อยหรือระบายข้ามแดนซึ่งไนโตรเจนออกไซด์ (Protocol to the 1979 Convention on Long-Range Transboundary Air Pollution Concerning the Control of Emissions of Nitrogen Oxides or Their Transboundary Fluxes) หรือ พิธีสารไนโตรเจนออกไซด์ (Nitrogen Oxide Protocol) คือสนธิสัญญาพหุภาคีที่ลงนามโดยกลุ่มประเทศในทวีปยุโรป และสหรัฐอเมริกาเมื่อวันที่ 31 ตุลาคม ค.ศ. 1988 ที่เมืองโซเฟียในประเทศบัลแกเรีย พิธีสารใช้บังคับตั้งแต่วันที่ 14 กุมภาพันธ์ ค.ศ. 1991

ประเทศผู้ลงนาม

 
 
 
 
 
 
 
 
 
 
 
 
 
  
 
 
  
 
 
 
 
 
 
 
 
 
 สหภาพยุโรป
# คาร์ฟ (ร็อคแมน)
คาร์ฟ (Craft) (クラフト, Kurafuto?) เป็นเรฟริลอยพเนจรที่ถูกจ้างโดย ดร.ไบย์  และมีลูกน้อง 8 ตัว (รองบอสทั้ง 8) ซึ่งทำงานให้กับ ไบย์ อย่างดีมีผีมือร้ายกาจ แต่แพ้ซีโร่ และ ลักพาตัว เนจู แต่ซีโร่ตามไปช่วยทัน คาร์ฟ มีนิสัย"ห้าว,จิงจัง,ใจอ่อน(เพราะเนจู)" แต่สุดท้ายพอแพ้ซีโร่ที่ แร็กนาร็อก ก็ทำรายระบบตัวเอง... (บอกซีโร่ว่า"ฝากความคิดถึงให้เนจูด้วย...")!!!

 คาร์ฟ มังงะ 
เป็นเรฟริลอยพเนจรที่ถูกจ้างโดย ดร.ไบย์ แต่ถูกไล่ออกเพราะคาร์ฟไปโดนเสน่ห์ของ เนจู ก็เลยกำจัดซีโร่ลำบาก ก็เลยหลังจากนั้น ก็แอบดูเนจูตลอดเวลา เพราะแอบรักโดยที่เนจูไม่รู้
# อนุสัญญาเจนีวาฉบับที่สอง
อนุสัญญาเจนีวาฉบับที่สอง  คือสนธิสัญญาหนึ่งในสี่ฉบับของอนุสัญญาเจนีวาที่วางรากฐานของกฎหมายระหว่างประเทศเกี่ยวกับการพิทักษ์ผู้เป็นเหยื่อของสงครามJean S. Pictet. “The New Geneva Conventions for the Protection of War Victims” The American Journal of International Law Vol. 45, No. 3 (1951): pg. 462. และมีผลบังคับเป็นครั้งแรกในปี ค.ศ. 1906

อนุสัญญาได้รับการแก้ไขต่อมาในปี ค.ศ. 1906, ค.ศ. 1929 และ ค.ศ. 1949 อนุสัญญาฉบับนี้มีพื้นฐานมาจากบทที่ระบุในอนุสัญญาเจนีวาฉบับที่หนึ่งที่ปรับมาใช้กับสถานการณ์ที่เกิดขึ้นในทะเล
# อนุสัญญาเจนีวาฉบับที่หนึ่ง
อนุสัญญาเจนีวาฉบับที่หนึ่ง ว่าด้วยการดูแลรักษาทหารผู้บาดเจ็บและเจ็บป่วยในสนามรบ คือสนธิสัญญาหนึ่งในสี่ฉบับของอนุสัญญาเจนีวาที่วางรากฐานของกฎหมายระหว่างประเทศเกี่ยวกับการพิทักษ์ผู้เป็นเหยื่อของสงครามJean S. Pictet. “The New Geneva Conventions for the Protection of War Victims” The American Journal of International Law Vol. 45, No. 3 (1951): pg. 462. อนุสัญญาลงนามครั้งแรกโดยประเทศในยุโรปสิบสองประเทศเมื่อวันที่ 22 สิงหาคม ค.ศ. 1864 ที่เมืองเจนีวาในประเทศสวิตเซอร์แลนด์ และมีผลบังคับใช้ในปีเดียวกัน อนุสัญญาดังกล่าวได้รับการแก้ไขครั้งสำคัญในปี ค.ศ. 1906, ค.ศ. 1929 และ ค.ศ. 1949 อนุสัญญาเจนีวามีความสัมพันธ์อย่างแน่นหนากับคณะกรรมการกาชาดระหว่างประเทศ ทั้งอนุสัญญาและคณะกรรมการกาชาดต่างก็เป็นผู้เริ่มต้นและผู้บังคับใช้ข้อตกลงที่ระบุไว้ในข้อตกลง

 สรุปข้อบท 

อนุสัญญาแต่เดิมเมื่อปี ค.ศ. 1864 มีเพียง 10 ข้อ ก่อนที่จะได้รับการเพิมเติมมาเป็น 64 ข้อในปัจจุบัน สนธิสัญญาดังกล่าวคุ้มครองทหารที่ต้องออกจากการรบเนื่องจากความเจ็บป่วยหรือได้รับบาดเจ็บ เช่นเดียวกับบุคคลทางการแพทย์หรือบุคคลทางศาสนา และพลเรือนในพื้นที่ทำการรบ บทบัญญัติสำคัญของสนธิสัญญา ได้แก่:
 ในข้อ 12 ทหารที่ได้รับบาดเจ็บหรือเจ็บป่วยผู้ต้องออกจากการรบควรได้รับการปฏิบัติอย่างเมตตากรุณา และโดยเฉพาะอย่างยิ่ง ไม่ควรสังหาร ทำให้บาดเจ็บ ทรมาน หรือนำตัวไปทดลองทางชีววิทยา ข้อดังกล่าวถือเป็นหลักสำคัญที่สุดของสนธิสัญญา และจำกัดความหลักการที่นำมาใช้กับส่วนที่เหลือของสนธิสัญญา รวมไปถึงข้อตกลงที่จะให้ความเคารพหน่วยแพทย์และสิ่งก่อสร้างทางการแพทย์ (ส่วนที่สาม) การมอบหมายให้ดูแลผู้ได้รับบาดเจ็บ (ส่วนที่สี่) อาคารและวัตถุดิบ (ส่วนที่ห้า) ยานพาหนะขนส่งทางการแพทย์ (ส่วนที่หก) และเครื่องหมายที่ใช้ในเชิงป้องกัน (ส่วนที่เจ็ด)
 ข้อ 15 มีใจความว่า ทหารที่เจ็บป่วยหรือบาดเจ็บควรได้รับการรวมเข้าเป็นกลุ่ม ได้รับการเอาใจใส่และการปกป้อง ถึงแม้ว่าพวกเขาอาจจะอยู่ในสถานภาพเชลยศึก
 ข้อ 16 มีใจความว่า คู่ขัดแย้งควรระบุรูปพรรณของผู้ตายและผู้ที่ได้รับบาดเจ็บ และส่งข้อมูลดังกล่าวให้กับคู่ขัดแย้งฝ่ายตรงข้าม
 ข้อ 9 เป็นการอนุญาตให้กาชาดสากล "หรือองค์กรสิทธิมนุษยชนอื่น ๆ ที่ไม่ฝักใฝ่ฝ่ายใด" ในการให้ความคุ้มครองและการรักษาทหารที่เจ็บป่วยและได้รับบาดเจ็บ เช่นเดียวกับบุคคลทางการแพทย์และบุคคลทางศาสนา 

ปัจจุบัน มีชาติสมาชิก 194 ประเทศที่เข้าร่วมอนุสัญญาเจนีวา ค.ศ. 1949 ซึ่งรวมไปถึงสนธิสัญญานี้และสนธิสัญญาอีกสามฉบับ
# อนุสัญญาว่าด้วยการป้องกันมลพิษทางทะเลเนื่องจากการทิ้งวัสดุเหลือใช้และวัสดุอย่างอื่น
อนุสัญญาว่าด้วยการป้องกันมลพิษทางทะเลเนื่องจากการทิ้งวัสดุเหลือใช้และวัสดุอย่างอื่น หรือเรียกสั้น ๆ ว่า อนุสัญญาลอนดอน หรือ LC '72 หรือย่อว่า ทิ้งขยะกลางทะเล  คือสนธิสัญญาเพื่อการควบคุมมลพิษทางทะเลที่เกิดจากการทิ้งของเสียหรือขยะ โดยการสนับสนุนข้อตกลงระดับภูมิภาคในการเพิ่มเติมอนุสัญญาหลัก สาระสำคัญของสนธิสัญญาครอบคลุมการจงใจทิ้งขยะโดยเรือ, ยานบิน และแท่นเจาะน้ำมันกลางทะเล และไม่ครอบคลุมสิ่งที่ทิ้งลงทะเลจากสิ่งที่ตั้งอยู่บนแผ่นดินเช่นจากท่อ หรือของเสียอันเกิดจากการเดินเรือ หรือ การตั้งสิ่งของในทะเลโดยวัตถุประสงค์อื่นที่ไม่ใช่เพื่อการทิ้ง ที่ไม่ขัดกับจุดประสงค์ของอนุสัญญา อนุสัญญามีผลบังคับใช้เมื่อวันที่ 29 ธันวาคม ค.ศ. 1972 โดยมีภาคี 81 ชาติ
# ร้านหนังสือ
thumb|260px|ร้านหนังสือแห่งหนึ่งในไต้หวัน
ร้านหนังสือ คือ ร้านที่จำหน่ายหนังสือประเภทต่าง ๆ ที่มีลิขสิทธิ์มาจากในประเทศและต่างประเทศ.  โดยร้านหนังสือนั้นอาจแบ่งเป็นในหลากหลายประเภทเช่น ร้านที่จำหน่ายหนังสือใหม่ และหนังสือเก่า , ร้านที่จำหน่ายหนังสือในประเทศและหนังสือต่างประเทศ ฯลฯ ร้านหนังสือนี้มีประวัติความเป็นมาอันยาวนานนับหลายพันปีโดยเชื่อว่าเริ่มต้นมาจากประเทศในแถบยุโรป และมาสู่ยุคร้านหนังสือสมัยใหม่โดยความก้าวหน้าของเทคโนโลยีการพิมพ์
# สุระ จันทร์ศรีชวาลา
สุระ จันทร์ศรีชวาลา หรือ สุระจันทร์ จันทร์ศรีชวาลา  นักธุรกิจชาวไทยเชื้อสายอินเดีย ปัจจุบันเป็นประธานกรรมการบริษัท มิตรแท้ประกันภัย มิตรแท้ฯ ครบรอบ 62 ปี จัดพิธีทำบุญเสริมสิริมงคล 6 กุมภาพันธ์ 2552 เคยเป็นเจ้าของบริษัทเงินทุนหลักทรัพย์และประกันภัยหลายแห่ง เช่น บริษัทเครดิตฟองซิเอร์ ยูนิโก้ (ปัจจุบันใช้ชื่อว่า เครดิตฟรองซิเอร์ เอสเบ) บริษัทเงินทุนหลักทรัพย์มิตแลนด์ บริษัทเงินทุนหลักทรัพย์เชียงใหม่ทรัสต์ บริษัทไทยประสิทธิประกันภัย (ชื่อเดิมของมิตรแท้ประกันภัย) สุรอมัตซิงห์  นิตยสารผู้จัดการ, ธันวาคม 2526  และเคยเป็นผู้ถือหุ้นใหญ่ธนาคารแหลมทอง ยังจำ Hostile Takeover ดังๆในอดีตได้ไหม?? เนื้อหาคัดลอกจากหนังสือ ญิบพัน, เจ้าสัว Yesterday โศกนาฏกรรมนายทุนไทย ภาคกำสรวลนายวาณิช, เนชั่นบุ๊คส์, 2545 - ISBN 9749547926 ก่อนจะถูกคำสั่งของรัฐบาล ให้ยุบรวมกิจการเข้าเป็นส่วนหนึ่งของธนาคารรัตนสิน ในปี พ.ศ. 2541

สุระเติบโตจากครอบครัวไทยซิกข์ มีชื่ออินเดียว่า สุรอมัต ซิงห์  จบการศึกษาจากโรงเรียนอัสสัมชัญ http://www.acassoc.com/o2/Actdetail.asp?id=287 ธุรกิจดั้งเดิมของครอบครัวมีอาชีพขายผ้า และสะสมที่ดินจนถือครองอสังหาริมทรัพย์ไว้เป็นจำนวนมาก  ต่อมาได้ขยายไปสู่การพัฒนาที่ดิน และขยายไปสู่ธุรกิจไฟแนนซ์และบริการด้านการเงิน  เป็นหนึ่งในกลุ่มนักธุรกิจใหม่ที่ได้รับฉายาว่า "สามสุ" เราควรจะมีคนอย่าง "สามสุ"นี้มากๆ นิตยสารผู้จัดการ, กุมภาพันธ์ 2545สามสุ ประกอบด้วยสุธี นพคุณ, สุระ จันทร์ศรีชวาลา และสุพจน์ เดชสกุลธร เป็นนักธุรกิจใหม่ที่ไม่ได้มาจากตระกูลเก่าแก่ และขยายกิจการอย่างโดดเด่น กล้าได้กล้าเสียในช่วงทศวรรษ 2525-2540
# สวนพฤกษศาสตร์แพดัว
สวนพฤกษศาสตร์แพดัว  เป็นสวนพฤกษศาสตร์ (botanical garden) เพื่อการศึกษาทางพฤกษศาสตร์ที่เก่าที่สุดในโลก (สวนพฤกษศาสตร์ปิซาเป็นสวนพฤกษศาสตร์ของมหาวิทยาลัยที่เก่าที่สุดในโลกอย่างเป็นทางการ) สวนพฤกษศาสตร์แพดัวยังคงตั้งอยู่ที่เมืองแพดัวในประเทศอิตาลี ตั้งแต่เริ่มสถาปนาในปี ค.ศ. 1544 แต่หลังจากนั้นก็ถูกย้ายอีกสองครั้งจนมาตั้งอยู่ ณ ที่ตั้งปัจจุบันตั้งแต่  ค.ศ. 1591 สวนเป็นส่วนหนึ่งของมหาวิทยาลัยแพดัว ที่ปัจจุบันครอบคลุมเนื้อที่ 22,000 ตารางเมตร และมีชื่อเสียงว่าเป็นสวนที่สะสมพันธุ์ไม้เฉพาะทางและการออกแบบสวนในประวัติศาสตร์ 

สวนพฤกษศาสตร์แพดัวมีพันธุ์ไม้ด้วยกันราว 6,000 ชนิดที่จัดตามกลุ่มทางพฤกษศาสตร์ การใช้สอย สิ่งแวดล้อมทางธรรมชาติ และมาตรฐานประวัติศาสตร์ 

“สวนพฤกษศาสตร์แพดัว”UNESCO: Botanical Garden (Orto Botanico), Padua ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1997
# กรมขุนสุเรนทรพิทักษ์
เจ้าฟ้าพระกรมขุนสุเรนทรพิทักษ์ หรือ เจ้าพระกรมขุนสุเรนทรพิทักษ์ มีพระนามเดิมว่า เจ้าฟ้านเรนทร เป็นพระราชโอรสพระองค์ใหญ่ในสมเด็จพระที่นั่งท้ายสระที่ประสูติแต่สมเด็จพระอัครมเหสี พระองค์มีพระอนุชา 2 พระองค์ ได้แก่ เจ้าฟ้าอภัยและเจ้าฟ้าปรเมศร์

ก่อนสมเด็จพระที่นั่งท้ายสระจะเสด็จสวรรคตนั้น พระองค์ได้แสดงพระราชประสงค์ที่จะให้พระราชโอรสของพระองค์สืบต่อราชสมบัติแห่งกรุงศรีอยุธยา ทั้ง ๆ ที่ในขณะนั้นเจ้าฟ้าพร พระอนุชาในพระองค์ทรงดำรงตำแหน่งที่กรมพระราชวังบวรสถานมงคลอยู่ ในขั้นแรกนั้นสมเด็จพระที่นั่งท้ายสระมีพระราชประสงค์ที่จะให้เจ้าฟ้านเรนทรเสด็จขึ้นครองราชย์แต่เจ้าฟ้านเรนทรไม่ทรงเห็นชอบด้วยเนื่องจากพระมหาอุปราชก็ยังคงมีพระชนม์อยู่ เจ้าฟ้านเรนทรจึงทรงออกผนวชดังนั้นสมเด็จพระที่นั่งท้ายสระจึงทรงยกราชสมบัติให้เจ้าฟ้าอภัย (ราชบุตรองค์รอง) สืบราชสันตติวงศ์ต่อ

เหตุการณ์ในครั้งนี้สร้างความไม่พอใจให้กับกรมพระราชวังบวรเป็นอย่างมาก จึงนำไปสู่ศึกกลางเมืองระหว่างวังหน้าและวังหลวงขึ้น โดยกรมพระราชวังบวรฯเป็นฝ่ายมีชัยและเสด็จขึ้นครองราชสมบัติทรงพระนามว่า สมเด็จพระบรมราชาธิราชที่ 3 หรือสมเด็จพระเจ้าอยู่หัวบรมโกศ หลังจากนั้นพระองค์มีพระราชดำรัสให้นำตัวเจ้าฟ้าอภัยและเจ้าฟ้าปรเมศร์ไปสำเร็จโทษด้วยท่อนจันทน์ตามโบราณราชประเพณี

ส่วนเจ้าฟ้านเรนทรนั้นดำรงเพศบรรพชิตตลอดมา โดยสมเด็จพระเจ้าอยู่หัวบรมโกศทรงสถาปนาให้ทรงกรมที่ กรมขุนสุเรนทรพิทักษ์ เจ้าพระกรมขุนสุเรนทรพิทักษ์ทรงสนิทกับพระองค์เป็นอย่างยิ่ง จนทำให้เจ้าฟ้าธรรมธิเบศไชยเชษฐ์สุริยวงศ์เกิดความระแวงและลอบทำร้ายเจ้าฟ้าพระกรมขุนสุเรนทรพิทักษ์แต่ไม่ทรงได้รับบาดเจ็บ เหตุการณ์ในครั้งนั้นทำให้สมเด็จพระเจ้าอยู่หัวบรมโกศทรงกริ้วกรมขุนเสนาพิทักษ์มาก ได้มีพระบรมราชโองการให้จับตัวกรมขุนเสนาพิทักษ์มาให้ได้ แต่ในระหว่างกรมขุนเสนาพิทักษ์ได้เสด็จออกผนวชจึงทรงพ้นจากภัยในครั้งนี้ได้

ใน คำให้การชาวกรุงเก่า ระบุว่าเจ้าฟ้านเรนทรได้พระองค์เจ้าสมบุญคงเป็นพระชายา มีพระธิดาด้วยกันสามพระองค์คือ พระองค์เจ้าพราน (ปาน), พระองค์เจ้าบุตร และพระองค์เจ้าหงส์ประชุมคำให้การกรุงศรีอยุธยา รวม 3 เรื่อง, หน้า 174 

เจ้าพระกรมขุนสุเรนทรพิทักษ์ไม่ปรากฏในพระราชพงศาวดารว่าสิ้นพระชนม์เมื่อใด แต่มีข้อสันนิษฐานว่าน่าจะก่อนที่สมเด็จพระเจ้าอยู่หัวบรมโกศจะทรงสถาปนากรมขุนเสนาพิทักษ์ขึ้นเป็นกรมพระราชวังบวรสถานมงคลในปี พ.ศ. 2284

 ในวัฒนธรรมสมัยนิยม 
มีนักแสดงผู้รับบท กรมขุนสุเรนทรพิทักษ์ ได้แก่

 สมถวิล มุกดาประกร จากภาพยนตร์เรื่อง ฟ้าธรรมาธิเบศร์ (2499)

 ปกรณ์ พรพิสุทธิ์ จากละครเรื่อง ฟ้าใหม่ (2547)

 พงศาวลี 

</center>
# พระราชวังกาแซร์ตา
พระราชวังกาแซร์ตา  เป็นอดีตพระราชวังที่ประทับของพระมหากษัตริย์แห่งเนเปิลส์แห่งราชวงศ์บูร์บง ที่ตั้งอยู่ที่เมืองกาแซร์ตาในประเทศอิตาลี พระราชวังกาแซร์ตาเป็นหนึ่งในพระราชวังแบบบาโรกที่ใหญ่ที่สุดที่สร้างขึ้นในยุโรปในคริสต์ศตวรรษที่ 18 

“พระราชวังกาแซร์ตา”UNESCO: 18th-Century Royal Palace at Caserta with the Park, the Aqueduct of Vanvitelli, and the San Leucio Complex ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1997 ในฐานะที่ "งานชิ้นเลิศของยุคบาโรก ที่ใช้ทุกสิ่งทุกอย่างในการสร้างความลวงตาและพหุทัศน์ทางสถาปัตยกรรม"Unesco site evaluation. 

การก่อสร้างพระราชวังกาแซร์ตาเริ่มขึ้นในปี ค.ศ. 1752 สำหรับพระเจ้าชาลส์ที่ 7 แห่งเนเปิลส์ ผู้ทรงทำงานอย่างใกล้ชิดกับสถาปนิกลุยจี วันวีเตลลี เมื่อทอดพระเนตรเห็นแบบจำลองสำหรับพระราชวัง พระเจ้าชาลส์ก็ทรงเต็มตื้นไปด้วยพระอารมณ์ "ที่ฉีกพระหทัยจากพระอุระ" แต่พระองค์ก็มิได้มีโอกาสที่จะได้บรรทมในพระราชวังแม้แต่เพียงคืนเดียว พระเจ้าชาลส์ทรงสละราชสมบัติในปี ค.ศ. 1759 เพื่อไปเป็นพระมหากษัตริย์สเปน โครงการดำเนินต่อมาโดยพระราชโอรสองค์ที่สามและผู้ครองเนเปิลส์ต่อมาพระเจ้าเฟอร์ดินานด์ที่ 4 แห่งเนเปิลส์
# สะพานส่งน้ำวันวีเตลลี
สะพานส่งน้ำวันวีเตลลี หรือ สะพานส่งน้ำคาโรไลน์  เป็นสะพานส่งน้ำที่สร้างขึ้นเพื่อส่งน้ำสำหรับการใช้สอยที่พระราชวังกาแซร์ตาและรีสอร์ตซานลูซีโอ แหล่งน้ำที่ใช้ส่งมาจากตีนเขาตาบูร์โนจากบ่อน้ำพุธรรมชาติที่ฟิซโซในบุชชาโนไกลออกไปราว 38 กิโลเมตรที่ส่วนใหญ่ส่งใต้ดิน

งานสร้าสะพานว่าจ้างโดยพระเจ้าชาลส์ที่ 7 แห่งเนเปิลส์ และออกแบบโดยสถาปนิกลุยจี วันวีเตลลี ที่กลายมาเป็นชื่อของสะพานต่อมา การก่อสร้างเริ่มขึ้นในปี ค.ศ. 1753 และเปิดทำการใช้เมื่อวันที่ 7 พฤษภาคม ค.ศ. 1762 ส่วนของสถาปัตยกรรมที่ยังคงอยู่ในสภาพที่ได้รับการรักษาไว้เป็นอย่างดีคือช่วงที่เป็นสะพานทูฟาที่ยาว 529 เมตรที่เชื่อมหุบเขาเขามัดดาโลนีระหว่างเขาโลกาโนทางตะวันออกกับเขาการ์ซาโนทางตะวันตก ซึ่งสร้างตามแบบสะพานส่งน้ำแบบโรมัน เป็นแนวโค้งซ้อนสามชั้นที่จุดที่สูงที่สุดสูง 55.8 เมตร ช่วงนี้เป็นช่วงที่เป็นมรดกโลก

“สะพานส่งน้ำวันวีเตลลี”UNESCO: 18th-Century Royal Palace at Caserta with the Park, the Aqueduct of Vanvitelli, and the San Leucio Complex ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1997
# กัสเตลเดลมอนเต
กัสเตลเดลมอนเต (, "ปราสาทบนภูเขา") เป็นปราสาทที่ตั้งอยู่ในแคว้นปุลยาทางตะวันออกเฉียงใต้ของประเทศอิตาลี ที่สร้างโดยสมเด็จพระจักรพรรดิฟรีดริชที่ 2 แห่งโรมันอันศักดิ์สิทธิ์ ราวระหว่างปี ค.ศ. 1240 ถึงปี ค.ศ. 1250 ภายในออกจะได้รับความเสียหายทางบรรยากาศจากการตกแต่งด้วยหินอ่อน และอื่น ๆ ที่ทำกันขึ้นระหว่างหลายศตวรรษต่อมา ตัวปราสาทไม่มีคูล้อมรอบและไม่มีสะพานชักที่ทำให้สันนิษฐานว่าอาจจะไม่ได้ตั้งใจจะใช้เป็นปราสาทสำหรับการป้องกันตัวทางทหารมาตั้งแต่แรกสร้าง

กัสเตลเดลมอนเตUNESCO: Castel del Monte ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1996
# ซานเลอูโช
ซานเลอูโช  เป็นตำบลในเมืองกาแซร์ตาในคัมปาเนียทางตอนใต้ของอิตาลี ที่มีชื่อเสียงจากการเป็นรีสอร์ตที่สร้างขึ้นจากโรงงานไหมเก่า ซานเลอูโชตั้งอยู่ราว 3.5 กิโลเมตรทางตะวันตกเฉียงใต้ของกาแซร์ตา และอยู่สูง 145 เมตรจากระดับน้ำทะเล 
 
ซานเลอูโชได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1997UNESCO: 18th-Century Royal Palace at Caserta with the Park, the Aqueduct of Vanvitelli, and the San Leucio Complex 

 ประวัติ 
ในปี ค.ศ. 1750 พระเจ้าคาร์ลที่ 7 แห่งเนเปิลส์มีพระบรมราชโองการในมนตรีแบร์นาร์โด ตานุชชีเลือกที่ตั้งที่เดิมเป็นเรือนล่าสัตว์สสำหรับตระกูลอากวาวีวา สำหรับการก่อสร้างสถานที่สำหรับการทดลองทางสังคมและเทคโนโลยี ซึ่งเป็นโครงการผสมระหว่างการสร้างประชาคมที่สนองทั้งความต้องการทางด้านความก้าวหน้าทางเทคโนโลยี และความต้องการทางสังคม ในระยะแรกซานเลอูโชเป็นสถานที่สำหรับการพักผ่อนจากการหาความสำราญในการล่าสัตว์ที่สร้างบนซากวัดซานเลอูโชที่สะพานส่งน้ำนำน้ำจากน้ำตกไปยังพระราชวังกาแซร์ตาที่ออกแบบโดย สถาปนิกลุยจี วันวีเตลลี พระราชโอรสองค์ที่สามในพระเจ้าคาร์ล พระเจ้าเฟอร์ดินานด์ที่ 4 แห่งเนเปิลส์ทรงสร้างตำหนักล่าสัตว์ส่วนพระองค์ ณ ที่นั้น พระองค์ทรงเป็นนักล่าสัตว์ผู้มีความสามารถและไม่โปรดชีวิตอันหรูหราในราชสำนัก ซานเลอูโชจึงได้รับการเลือกโดยพระเจ้าคาร์ลและพระราชโอรสทรงสร้างโรงงานไหม กลุ่มสิ่งก่อสร้างกลายมาเป็นสถานที่สำหรับผลิตไหมซึ่งเป็นสิ่งก่อสร้างประเภทที่ล้ำยุคของคริสต์ศตวรรษที่ 18 สถาปนิกฟรานเชสโค โคลเลชินีเป็นผู้ออกแบบโรงงานอุตสาหกรรม ที่กี่ที่ส่งเสียงดังติดตั้งเคียงข้างกับห้องชุดที่ประทับและห้องนั่งเล่นกลายเป็นชาเปลสำหรับคนงาน

จากนั้นก็ได้มีการสร้างหมู่บ้านสำหรับคนงานที่ขยายตัวจนกลายเป็นเมืองอุตสาหกรรม ที่ในปี ค.ศ. 1789 กลายเป็น "Real Colonia dei Setaioli" ("ราชอาณานิคมช่างทอไหม") พระเจ้าเฟอร์ดินานด์มีพระราชประสงค์ที่จะทำการขยายให้ใหญ่โตขึ้นเป็นเมืองใหญ่ที่เรียกว่า "แฟร์ดีนันโดโปลี" แต่ต้องมาหยุดยั้งลงเนื่องมาจากการรุกรานของฝรั่งเศส

ความก้าวหน้าทางเทคโนโลยีของซานเลอูโชที่เลื่องลือไปทั่วยุโรปได้รับการใช้เป็นแบบฉบับ สมาชิกของประชาคมมีอภิสิทธิ์เทียบเท่ากับระบบการประกันสังคมในปัจจุบัน การปฏิวัติในปี ค.ศ. 1799 ยุติความก้าวหน้าของโครงการสร้างแฟร์ดีนันโดโปลีโดยกะทันหัน แต่รีสอร์ตซานเลอูโชเจริญตัวขึ้นระหว่างการยึดครองของฝรั่งเศสระหว่าง ค.ศ. 1806 จนถึง ค.ศ. 1815
# เกาะตีเนตโต
เกาะตีเนตโต  เป็นเกาะที่ตั้งอยู่ในทะเลลีกูเรียน ที่เป็นส่วนหนึ่งของกลุ่มเกาะ (archipelago) ที่ติดกันสามเกาะที่ยื่นออกไปจากแผ่นดินใหญ่ที่ปอร์โตเวเนเร

เกาะตีเนตโตUNESCO: Portovenere, Cinque Terre, and the Islands (Palmaria, Tino and Tinetto) ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1997
# ทำมือ
ทำมือแอ๊ด คาราบาว กล่าวไว้ว่า เดิมทีกะจะใช้ชื่ออัลบั้มนี้ว่า "ทำกะมือ" หรือ "ทำในครัว" [จากปกเทปอัลบั้มทำมือ - แอ๊ด คาราบาว] เป็นสตูดิโออัลบั้มเดี่ยวลำดับที่ 2 ของแอ๊ด คาราบาว (ยืนยง โอภากุล) ศิลปินแห่งชาติ สาขาศิลปะการแสดง (นักร้อง-นักประพันธ์เพลงไทยสากล) ประจำปี พ.ศ. 2556 และเป็นอัลบั้มชุดแรกภายหลังการแยกตัวของวงคาราบาว หรือเป็นการพักวง เริ่มบันทึกเสียงเดือนเมษายน พ.ศ. 2532 และวางตลาดเดือนสิงหาคม ขายได้ไปกว่า 700,000 ตลับ ภายใต้สังกัดแว่วหวาน (เป็นอัลบั้มที่โด่งดังในอัลบั้มหนึ่งของ แอ๊ด คาราบาว)

อัลบั้มมีเพลงทั้งสิ้น 13 เพลง โดยเพลงที่โด่งดังที่สุดคือเพลง สุรชัย 3 ช่า ร้องโดย หงา คาราวาน ส่วนแอ๊ดทำหน้าที่เพียงร้องท่อนสร้อยของเพลงเท่านั้น ซึ่งเป็นเพลงสไตล์สามช่า ที่ได้รับความนิยมอย่างมากอีกเพลงหนึ่ง รวมทั้งเพลงอื่น ๆ เช่น "รักต้องสู้"  "แง้มใจ" "ทำมือ" และมีการร้องต่อกันเรื่อยมา นอกจากนี้ยังมีเพลงที่เสนอแง่มุมของความรักอย่างมีเหตุผลออกมาด้วยกันถึง 3 เพลง ได้แก่ แง้มใจ, รักต้องสู้ และ รักทรหด (2) ซึ่งเป็นเพลงภาคต่อเนื่องจากที่เสนอในอัลบั้ม ทับหลัง ของวงคาราบาว

 รายชื่อเพลงในอัลบั้ม    
 ทำมือ 
 รักทรหด (2)
 สุรชัย 3 ช่า
 พลจันทร์ เดือนเพ็ญ 
 วอลซ์ ทบ.
 ฉานสเตท
 ออกซิเจน
 แง้มใจ
 รักต้องสู้
 สระแก้ว
 สิงคโปร์
 ไอ้โต
 โอ้ลาล้า

 ผู้ร่วมงาน 
 แอ๊ด คาราบาว : คำร้อง , ทำนอง , กีตาร์ , ร้องนำ , ร้องประสาน , ผลิต
 พงษ์พรหม สนิทวงศ์ ณ อยุธยา (ปุ้ม ตาวัน) : คีย์บอร์ด , กลองไฟฟ้า , เบสซิน , เรียงเรียงเสียงประสาน , ร้องประสาน , ช่วยผลิต
 อู๊ด ยานนาวา (ซูซู) : กลอง
 วงศกร รัศมิทัต (ต้น ตาวัน): กลองไฟฟ้า
 อนุพงษ์ ประถมปัทมะ (อ๊อด) : เบส
 สุเทพ ปานอำพัน (เอ็ดดี้ ซูซู) : เบส
 กีรติ พรหมสาขา ณ สกลนคร (เขียว) , แป๋ม , สีส้ม : ร้องประสาน
 กีรติ พรหมสาขา ณ สกลนคร , อนุพงษ์ ประถมปัทมะ , วงศกร รัศมิทัต (ตาวัน) , เอก , จอม , พงษ์พรหม สนิทวงศ์ ณ อยุธยา (ตาวัน) , กิตติพันธ์ ปุณกะบุตร (ตาวัน) : มิกซ์เสียง
 ศิลปินรับเชิญ : หงา คาราวาน ในเพลง สุรชัย 3 ช่า และ พลจันทร เดือนเพ็ญ, อัสนี โชติกุล ในเพลง พลจันทร เดือนเพ็ญ

 เชิงอรรถ
# ชิงชัง (นวนิยาย)
ชิงชัง เป็นนวนิยายไทย โดย "จุฬามณี" นามปากกาของ นิพนธ์ เที่ยงธรรม ตีพิมพ์ครั้งแรกเมื่อ พ.ศ. 2551 และได้รับการดัดแปลงเป็นละครโทรทัศน์ชื่อเดียวกันในปีถัดมา ชิงชังเป็นนวนิยายแนวพีเรียดดราม่า

เนื้อเรื่อง
ความรักของห้าสาวพี่น้อง ที่ผิดฝาผิดตัว เห็นผิดเป็นชอบ ประกอบกับความริษยาชิงชังที่มีต่อกัน ครอบครัวที่ควรจะรุ่งเรืองพลันล่มสลาย โศกนาฏกรรมแห่งความรักจึงเกิดขึ้น
เวลามิอาจหวนคืน…สายน้ำไม่มีวันไหลกลับ แต่นั่นคือเรื่องราวของคนรุ่นหนึ่ง ที่มิอาจครอบงำเรื่องราวของคนปัจจุบันได้! ใครว่าลูกไม้หล่นไม่ไกลต้น เห็นจะไม่จริง ก็ในเมื่อลูกไม้ทั้งสอง “อาทิตย์” และ “ยงชัย” ได้ถูกสายลมพัดโบกโบยปลิว ปลิวจนไกลห่างจากต้น ไกลกระทั่งความรักและริษยาชิงชังของบุพการีและพี่ป้าน้าอาที่มีต่อกัน ไม่สามารถครอบงำจิตใจของเขาทั้งคู่ได้ พลังแห่งความรักอันบริสุทธิ์ของคนหนุ่มสาวรุ่นปัจจุบัน แม้ชาตินี้มิได้คู่เคียง เพียงรอชาติหน้าก็จะรอ นี่คือพลังรักอันยิ่งใหญ่ ที่บดบังพลังแห่งความ “ชิงชัง” ให้สูญสิ้น และด้วยพลังแห่งรักเช่นนี้ โลกจึงดำรงอยู่ได้ตลอดกาล